CELEX: 62014TN0710
Language: da
Date: 2014-10-06 00:00:00
Title: Sag T-710/14: Sag anlagt den 6. oktober 2014 — Herbert Smith Freehills mod Rådet

17.11.2014   
            
            
               DA
            
            
               Den Europæiske Unions Tidende
            
            
               C 409/63
            
         Sag anlagt den 6. oktober 2014 — Herbert Smith Freehills mod Rådet
   (Sag T-710/14)
   2014/C 409/84
   Processprog: engelsk
   
      Parter
   
   
      Sagsøger: Herbert Smith Freehills LLP (London, Det Forenede Kongerige) (ved advokat P. Wytinck)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Afgørelse truffet den 23. juli 2014 af Rådet for Den Europæiske Union 18/c/01/14 annulleres.
            
         
               —
            
            
               Rådet tilpligtes at betale sagsøgerens omkostninger i nærværende sag.
            
         
      Søgsmålsgrunde og væsentligste argumenter
   
   Med dette søgsmål har sagsøgeren nedlagt påstand om annullation af Rådets afgørelse 18/c/01/14 af 23. juli 2014, hvorved Rådet meddelte afslag på sagsøgerens genfremsatte begæring om aktindsigt i henhold til forordning nr. 1049/2001 (1) i visse dokumenter vedrørende vedtagelsen af Europa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF (2).
   Til støtte for søgsmålet har sagsøgeren anført tre anbringender.
   
               1.
            
            
               Med første anbringende gøres gældende, at Rådet har tilsidesat artikel 4, stk. 2, andet led, i forordning nr. 1049/2001, eftersom i) det ikke er alle de af Rådet identificerede dokumenter, som er omfattet af undtagelsen vedrørende juridisk rådgivning; og ii) der foreligger en tungtvejende offentlig interesse, som begrunder udbredelsen af de dokumenter, som er anført i sagsøgerens begæring om aktindsigt.
            
         
               2.
            
            
               Med andet anbringende gøres gældende, at Rådet har tilsidesat artikel 4, stk. 6, i forordning nr. 1049/2001 ved ikke at give delvis aktindsigt i de ønskede dokumenter.
            
         
               3.
            
            
               Med det tredje anbringende gøres gældende, at Rådet foretog et åbenbart fejlskøn for så vidt angår rækkevidden af sagsøgerens begæring om aktindsigt.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).
   
      (2)  EUT 2014 L 127, s. 1.